**Richard II** (978/83 -1026), također poznat i kao **Richard Dobri** (francuski: ) bio je vojvoda Normandije od 996. do smrti.

Bio je najstariji sin i nasljednik vojvode Richarda I Neustrašivog i Gunnore. Oca je naslijedio 996. ali je prvih pet godina zbog maloljetnosti bio pod regentstvom svog strica, grofa Ralph od Ivryja, tokom koga je ugušen seljački ustanak.

Richard je bio duboko religiozan, i u tome je pronašao sličnost sa francuskim kraljem Robertom II, kome je pomogao u ratu sa burgundskim vojvodstvom. Nastojeći osigurati zapadne granice, bretonskom vojvodi Geoffreyu I je utanačio vjenčanje sa svojom sestrom Hawise, a savez je dodatno učvrstio oženivši se za Geoffreyinu sestru Judith.

Richardova politika dobrosusjedskih odnosa je imala značajne posljedice nakon što je 1000-01. bio prisiljen odbiti napad Engleza (Anglosaksonaca) pod kraljem Ethelredom II na poluotok Cotentin. Nastojeći spriječiti dalje napade, utanačio je brak svoje sestre Emme sa Ethelredom. Taj je brak nekoliko decenija kasnije njegovom unuku Guillaumeu (William) poslužilo kao glavni argument za prisizanje engleskog prijestolja, odnosno znameniti osvajački pohod. Na kratke staze je taj brak bio koristan Englezima, s obzirom da je nakon danske invazije Engleske pod Sweynom Rašljobradim Emma sa dva sina - Edwardom i Alfredom našla utočište u Normandiji, gdje joj se pridružio Ethelred. Nakon što je Ethelred umro, dansko-engleski kralj Knut Veliki je Emmu prisilio da se uda za njega, a što je Richard priznao smatrajući korisnim tako stečenu tazbinu s jednim kraljem. Richard je tokom svoje vladavine imao dobre odnose sa skandinavskim Vikinzima, koje je koristio kao najamnike, a jedan sporazum je već bio sklopio sa Sweynom tokom njegovog puta u Englesku.

Richard II je svom glavnom službeniku i ispovjedniku Duda od Saint-Quentina povjerio pisanje historisjkog spisa *Historia Normannorum* u kome su njegovi preci opisani kao besprijekorni kršćanski vladari koji su izgradili Normandiju usprkos izdaji svojih sizerena i susjednih feudalaca.

Ženio se dva puta. Sa prvom suprugom Judith (982-1017), kćeri Conana I Bretanje, je imao sljedeću djecu:

* Richard (cca. 1002/4), vojvoda Normandije
* Alice od Normandije (cca. 1003/5), udana za Renauda I od Burgundije
* Robert (cca. 1005/7), vojvoda Normandije
* Guillaume (cca. 1007/9), redovnik u Fécampu, u. 1025

* Eleanor (cca. 1011/3), udana za Balduina IV od Flandrije
* Matilda (cca. 1013/5), redovnica u Fecampu, u. 1033

Nakon smrti Judith se oženio za Poppu od Envermeua, sa kome je imao sljedeću djec:

* Mauger (cca. 1019), nadbiskup Rouena
* William (cca. 1020/5), grof Arquesa

  

Richard II je umro 28. augusta 1026.

Izvori
------

1. 1 2 3 4 5 6 7  Detlev Schwennicke, *Europäische Stammtafeln: Stammtafeln zur Geschichte der Europäischen Staaten*, Neue Folge, Band II: Die Ausserdeutschen Staaten Die Regierenden Häuser der Übrigen Staaten Europas (Marburg, Germany: Verlag von J. A. Stargardt, 1984), Tafel 79
2. ↑  *The Normans in Europe*, ed. & trans. Elisabeth van Houts (Manchester University Press, 2000), pp. 56-7
3. 1 2 3  François Neveux, *A Brief History of The Normans* (Constable and Robinson, 2008) p. 74
4. 1 2 3  François Neveux, *A Brief History of The Normans* (Constable and Robinson, 2008) pp. 94-5
5. 1 2  David C. Douglas, *William the Conqueror* (University of California Press,1964), p. 160
6. ↑  *The Normans in Europe*, ed. & trans. Elisabeth van Houts (Manchester University Press, 2000),pp. 20-21
7. ↑  David Crouch, *The Normans: The History of a Dynasty*, (Hambledon Continuum, 2007), p. 32
8. ↑  David C. Douglas, *William The Conqueror* (University of California Press, Berkeley & Los Angeles, 1964), p. 15, n. 5

| Francusko plemstvo |
| --- |
| Prethodi:**Richard I** | **vojvoda Normandije**996–1027 | Slijedi:**Richard III** |